wickkiey/tamil-wikipedia-chunked huggingface dataset:
# 44. ரெகுநாதபுரம் ஊராட்சி

**44. ரெகுநாதபுரம் ஊராட்சி** (*44. Regunathapuram Gram Panchayat*), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1621 ஆகும். இவர்களில் பெண்கள் 823 பேரும் ஆண்கள் 798 பேரும் உள்ளனர்.
# 44. ரெகுநாதபுரம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ராஜாகருப்பூர்
1. அனியமங்கலம்
1. ஜீவப்பசமுத்திரம்
1. 44. ரெகுநாதபுரம்
# 83. ரெகுநாதபுரம் ஊராட்சி

**83. ரெகுநாதபுரம் ஊராட்சி** (*83. Regunathapuram Gram Panchayat*), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1188 ஆகும். இவர்களில் பெண்கள் 590 பேரும் ஆண்கள் 598 பேரும் உள்ளனர்.
# 83. ரெகுநாதபுரம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஒரனூர்
1. இருகரை
1. களக்குடி
1. கவனியக்குடி
1. கொத்தூர்
1. கொட்டப்படுகை
1. செம்பியநல்லூர்
# 85 கிளியூர் ஊராட்சி

**85 கிளியூர் ஊராட்சி** (*85 Kiliyur Gram Panchayat*), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 650 ஆகும். இவர்களில் பெண்கள் 320 பேரும் ஆண்கள் 330 பேரும் உள்ளனர்.
# 85 கிளியூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பெருமாக்கநல்லூர்
1. வெள்ளேரிகுடி
1. 85 கிளியூர்
1. மேல கிளியூர்
# சேர்விளாகம் ஊராட்சி

**சேர்விளாகம் ஊராட்சி** (*Servilagam Gram Panchayat*), தமிழ்நாட்டின் விழுப்புரம் மாவட்டத்தில் உள்ள வல்லம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1735 ஆகும். இவர்களில் பெண்கள் 834 பேரும் ஆண்கள் 901 பேரும் உள்ளனர்.
# சேர்விளாகம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. தொட்டி
1. காந்தி நகர்
1. நன்கிலிகொண்டான்
1. வடவானூர்
1. சேர்விளாகம்
# 139 தண்டலம் ஊராட்சி

**139 தண்டலம் ஊராட்சி** (*139 Thandalam Gram Panchayat*), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1052 ஆகும். இவர்களில் பெண்கள் 532 பேரும் ஆண்கள் 520 பேரும் உள்ளனர்.
# 139 தண்டலம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அருந்ததியர் காலனி
1. பள்ளம்பாக்கம் காலனி
1. பள்ளம்பாக்கம் கிராமம்
1. 139 தண்டலம்
1. தண்டலம் காலனி
# 144 தண்டலம் ஊராட்சி

**144 தண்டலம் ஊராட்சி** (*144 Thandalam Gram Panchayat*), தமிழ்நாட்டின் காஞ்சிபுரம் மாவட்டத்தில் உள்ள வாலாசாபாத்து வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1275 ஆகும். இவர்களில் பெண்கள் 631 பேரும் ஆண்கள் 644 பேரும் உள்ளனர்.
# 144 தண்டலம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. நெல்வாய் கிராமம்
1. 144 தண்டலம் காலனி
1. 144 தண்டலம் கிராமம்
1. நெல்வாய் காலனி
1. கள்ளிப்பட்டு காலனி
1. கள்ளிப்பட்டு கிராமம்
# பார்ட்டன்-சார்டு வினை

**பார்ட்டன்-சார்டு வினை** *(The Barton-Zard reaction)* என்பது நைட்ரோ ஆல்க்கீன் மற்றும் α- சமசயனோ அசிட்டேட்டு முதலிய சேர்மங்கள் சாதாரண நிலையில் வினைபுரிவதன் வழியாக பிரோல் வழிப்பொருட்கள் தயாரிக்கின்ற ஒரு வழிமுறையாகும். டெரெக் பார்ட்டன் மற்றும் சமீர் சார்டு என்ற இருவரும் 1985 ஆம் ஆண்டில் இவ்வினையைக் கண்டறிந்த காரணத்தால் இப்பெயர் சூட்டப்பட்டது.
# பார்ட்டன்-சார்டு வினை

## வினைவழிமுறை

இவ்வினையின் வினைவழிமுறை ஐந்து படிநிலைகளைக் கொண்டுள்ளது:
- α- சமசயனைடை கார வினையூக்கியால் கார்பனைல் ஈனோலேற்றம் செய்தல்,
- α- சமசயனைடு கார்பனைல் ஈனோலேட்டு மற்றும் நைட்ரோ ஆல்க்கீன் இரண்டுக்கும் இடையில் மைக்கேல் வகை கூட்டுவினை,
- 5-நேரெதிர்-மூடல் வளையமாக்கல் (பார்க்க: பால்ட்வின் விதிகள்),
- கார வினையூக்கியின் உதவியால நைட்ரோ தொகுதி நீக்கல்.
- 1,5- சிக்மா மின்னணு மறுசீராக்கல் வினை மூலமாக அரோமாட்டிக்காக்குதல் என்பன ஐந்து படிநிலைகளாகும்.
# பார்ட்டன்-சார்டு வினை

## எல்லைகள்

இந்த நைட்ரோ சேர்மம் ஆல்க்கீனிலிருந்து சற்று மாறுபட்ட அரோமாட்டிக் வளையச் சேர்மமாக இருக்கலாம். போர்பிரின்கள் உள்ளிட்ட பாலிபிரோல்கள் தயாரிப்பிலும், போரான்-இருபிரோமெத்தீன் போன்ற இருபிரோமெத்தீன்களை தொகுப்பு முறையில் தயாரிக்கவும் இவ்வினை பயன்படுகிறது
# குளிர்விக்கும் திறன்

**குளிர்விக்கும் திறன்** *(Cooling capacity)* என்பது ஒரு குளிர்விக்கும் அமைப்பினுடைய வெப்பத்தை வெளியேற்றும் திறனைக் குறிக்கிறது. வாட்டுகள் என்பது இத்திறனை அளப்பதற்கான அனைத்துலக அலகு முறை அலகாகும். டன் அல்லது டன்கள் என்பது பொதுவாக வழக்கத்தில் உள்ள அலகாகும். கொடுக்கப்பட்டுள்ள நேரத்தில், கொடுக்கப்பட்டுள்ள வெப்பநிலையில் எவ்வளவு தண்ணீரை உறைய வைக்கமுடியும் என்பதை டன் அல்லது டன்கள் என்ற அலகில் குறிப்பிடுவர். ஒரு குளிரூட்டியின் 1 டன் குளிரூட்டல் என்பது 2000 பவுண்ட்நிறை தண்ணீரை 0°செ வெப்பநிலையில் 24 மணி நேரத்தில் உறையவைக்கும் அளவாகும். இது 211 கிலோயூல்/நிமிடத்திற்குச் சமமானதாகும்.  
குளிர்விக்கும் திறனின் அடிப்படையான அனைத்துலக அலகு முறையை வருவிப்பதற்குரிய சமன்பாடு இங்கு தரப்படுகிறது.  
:<math>\dot{Q}=\dot{m}C_p\Delta T</math>
இச்சமன்பாட்டில்,
:<math>\dot{Q}</math> என்பது குளிர்விக்கும் திறன் [kW]
:<math>\dot{m}</math> என்பது நிறை விகிதம் [kg/s]
:<math>C_p</math> என்பது வெப்பக் கொண்மை [kJ/kg K]
:<math>\Delta T</math> என்பது வெப்பநிலை மாற்றம் [K]
# தீக்கப்பல்

கப்பலைத் தாக்குகின்றது. இளைய வில்லெம் வான் டி வெல்டேயின் ஓவியம்]]
**தீக்கப்பல்** (fireship) என்பது, மரத்தாலான துடுப்பு அல்லது பாய்க்கப்பல்களின் காலத்தில், எரியக்கூடிய பொருட்களால் நிரப்பப்பட்டு, வேண்டுமென்றே தீவைக்கப்பட்டு எதிரிக் கப்பல்களை நோக்கிச் செலுத்துவதற்கான கப்பல்கள் ஆகும். கடற்போர்களில், இக்கப்பல்கள் எதிரிக் கப்பல்கள் இடையே செல்லும்போது அக்கப்பல்களைச் சேதத்துக்கு உள்ளாக்கவோ அல்லது எதிரிப் படைகளிடையே பீதியை உருவாக்கி அவர்களது படை வியூகங்களைச் சிதைக்கவோ செய்கின்றன. பழைய, தேய்மானம் அடைந்த கப்பல்கள் அல்லது பெருஞ் செலவின்றி இதற்காகவே கட்டப்பட்ட கப்பல்கள் தீக்கப்பல்களாகப் பயன்படுத்தப்பட்டன. வெடிக்கப்பல்கள் (hellburner) என்பன, தீக்கப்பல்களின் ஒரு வேறுபாடு ஆகும். வெடிக்கப்பல்கள், எதிரிக் கப்பல்களுக்கு அண்மையில் வெடிக்கச் செய்யப்பட்டு அக்கப்பல்களுக்குச் சேதத்தை ஏற்படுத்தும் நோக்கம் கொண்டவை. தீக்கப்பல்கள் எசுப்பானியக் கடற்படைக்கு எதிரான கிரேவ்லைன்சுச் சண்டையில் பிரித்தானியர்களால் திறமையாகப் பயன்படுத்தப்பட்டன.
# காட்மியம் துத்தநாக தெலூரைடு

**காட்மியம் துத்தநாக தெலூரைடு** *(Cadmium zinc telluride)* என்பது CdZnTe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆங்கிலத்தில் CZT என்று சுருக்கமாக அழைக்கப்படும் இச்சேர்மம் காட்மியம், துத்தநாகம், தெலூரியம் தனிமங்கள் சேர்ந்த ஒரு சேர்மமாகும். மிகச்சரியாகச் சொல்வதென்றால் இதை காட்மியம் தெலூரைடு மற்றும் துத்தநாகத் தெலூரைடின் உலோகக் கலவை என்று குறிப்பிடலாம். நேரடியான பட்டை இடைவெளி குறைகடத்தியான இச்சேர்மம் குறைக்கடத்தி கதிர்வீச்சு காணிகள், ஒளிவிலகல் கீற்றணிகள், மின் ஒளியியல் பண்பேற்றிகள், சூரிய மின்கலங்கள் மற்றும் டெராகெர்ட்சு கதிரியக்கம் உருவாக்குதல் மற்றும் இனங்காணுதல் உள்ளிட்ட பலவகையான பயன்பாடுகளைக் கொண்டிருக்கிறது. உலோகக் கலவையின் சேர்க்கையைப் பொறுத்து 1.4 முதல் 2.2 வரையிலான பட்டை இடைவெளி வேறுபாடுகளை இது வெளிப்படுத்துகிறது.  
காட்மியம் துத்தநாக தெலூரைடை உபயோகிக்கும் கதிர்வீச்சு காணிகளை அறை வெப்பநிலையில் நேரடியாக மாற்றி இயக்க முடியும். ஆனால், குறிப்பாக செருமேனியம் போன்ற பொருட்களுக்கு திரவ நைட்ரசன் குளிர்விப்பு அவசியமாகிறது. இச்சிறப்பைத் தவிர எக்சு கதிர்கள் மற்றும் காமா கதிர்களுக்கு கூடுதல் உணர்திறண் காட்டுவது கூடுதல் சிறப்பாகும். காட்மியம் மற்றும் தெலூரியம் தனிமங்களின் அதிக அணு எண் மற்றும் அடர்வு காணிகளை விட சிறந்த ஆற்றல் முடிவு நுணுக்கங்களும் இச்சிறப்புக்கு காரணங்களாக இருக்கின்றன. கதிர்வீச்சைக் கண்டுபிடிக்கும் பயன்பாடுகளுக்கு ஏற்ப வெவ்வேறான வடிவங்களில் காட்மியம் துத்தநாக தெலூரைடு கலவையைப் பயன்படுத்த முடியும். ஒருதள மின்கட்டமைப்புகள் போன்ற மின்முனை வடிவங்கள் மற்றும் சிறிய படப்புள்ளி காணிகள் ஆகியனவற்றிலும் ஒரு முனைவுள்ள இயக்கத்திற்காக உருவாக்கியும் ஆற்றல் முடிவு நுணுக்கங்களை மேம்படுத்தியும் இதைப் பயன்படுத்தமுடியும்.
# பாய்க்கப்பல்

சூரியன் மறையும் வேளையில் மூன்று பாய்மரங்களைக் கொண்ட பார்க்கான ஏ.ஆர்.சி *குளோரியா*வும், (barque) கொலம்பியக் கடற்படைப் பயிற்சிக் கப்பலும்.]]
தற்காலத்தில் **பாய்க்கப்பல்** என்பது எந்தவொரு பெரிய காற்றின் ஆற்றலால் செலுத்தப்படும் கப்பலையும் குறிக்கும். மரபுவழியாக, சதுரவடிவான பாய்கள் பொருத்தப்பட்ட மூன்று அல்லது அதற்கு மேற்பட்ட பாய்மரங்களைக் கொண்ட கப்பல்களே பாய்க்கப்பல்கள் எனப்பட்டன. பாய்க்கப்பல்கள் அவற்றின் அமைப்புக்களைப் பொறுத்து வெவ்வேறு பெயர்களால் அழைக்கப்படுகின்றன. இசுக்கூனர், பார்க், பிரிக், பார்க்கென்டைன், பிரிகன்டைன், சுலூப் என்பன இவற்றுள் அடங்கும்.
# பாய்க்கப்பல்

## இயல்புகள்

பாய்க்கப்பல்கள் பல்வேறுபட்ட வகைகளாக உள்ளன. ஆனால், அவை அனைத்துக்கும் பொதுவான சில இயல்புகள் உள்ளன. ஒவ்வொரு பாய்க்கப்பலுக்கும், கப்பலின் வெளிச்சுவர் (Hull), பாயமைப்பு (rigging) என்பவற்றுடன் கப்பலைச் செலுத்துவதற்கான ஆற்றலைப் பெறுவதற்காகக் காற்றைப் பயன்படுத்தும் வகையில், பாய்களை இணைப்பதற்கான ஒன்றுக்குக் குறையாத பாய்மரம் என்பன இருக்கும்.  
கப்பலைச் செலுத்துவதற்கான பணிக்குழுவினர் மாலுமிகள் எனப்படுகின்றனர். கப்பலைச் செலுத்துவதில் அவர்கள் முறை எடுத்துக்கொன்டு கண்காணிப்புச் செய்கின்றனர். இக்கண்காணிப்பு என்பது குறித்த காலத்துக்குக் கப்பலின் செயற்பாட்டைக் கவனித்து அதை மேலாண்மை செய்யும் பொறுப்பு ஆகும். பொதுவாக ஒரு கண்காணிப்புக் காலம் நான்கு மணிநேரம் ஆகும். சில பாய்க்கப்பல்கள் நேரத்தை அறிவிக்கவும், கண்காணிப்பு முறைமையை ஒழுங்குபடுத்துவதற்கும் கப்பல் மணிகளைப் பயன்படுத்துகின்றன. ஒவ்வொரு அரைமணி நேரத்துக்கும் மணி அடிக்கப்படும். ஒரு நான்கு மணிநேரக் கண்காணிப்புக் காலத்திலும் எட்டு முறை மணி அடிக்கும்.  
பாய்க்கப்பல்கள் மூலமான கடற்பயணம் பல மாதங்கள் எடுக்கக்கூடியது. காற்றில்லாமல் கப்பல் அசைவற்று நின்றுவிடுதல் அல்லது பெருங் காற்று, புயல் என்பவற்றினால் திசைமாறிச் செல்லுதல் அல்லது காற்றினால் உரிய திசையில் செல்ல முடியாதிருத்தல் என்பன பொதுவான இடர்கள். பெருங் காற்றினால் கப்பல்கள் பாறைகளில் மோதி உடைவதும், கப்பலில் இருப்பவர்கள் இறந்துவிடுவதும் உண்டு.  
பாய்க்கப்பல்களின் ஆகக்கூடிய அளவு வெப்ப எந்திரக் கப்பல்களின் அளவுகளுடன் ஒப்பிடும்போது குறைவானது. இதனால் அளவினால் கிடைக்கக்கூடிய சிக்கனமும் மட்டுப்படுத்தப்பட்டதே. பாய்களை மட்டுமே உந்து ஆற்றலாகக் கொண்ட பாய்க்கப்பல்களின் அதிகூடிய எடை 14,000 தொன்கள் (இடப்பெயர்ச்சி) ஆகும். இதனால் பாய்க்கப்பல்களில் கொண்டு செல்லத்தக்க வழங்கல் பொருட்களின் அளவும் குறைவாக இருப்பதால், நீண்ட பயணங்களை மேற்கொள்ளும்போது தேவைகளைப் பெற்றுக்கொள்வதற்காகப் பல நிறுத்தங்களை உட்படுத்தித் திட்டமிடல் வேண்டும்.
# பாய்க்கப்பல்

## பாய்க்கப்பல் வகைகள்

பெரும்பாலும் பாயமைப்பு, உடற்சுவர், அடிப்பாகம், பாய்மரங்களின் எண்ணிக்கையும் அமைப்பும் ஆகியவற்றைக் கொண்டு வேறுபடுத்தப்படும் பலவகையான பாய்க் கப்பல்கள் உள்ளன. இங்கே பட்டியலிடப்படாத பல சிறியவகைப் பாய்க்கப்பல்களும் உள்ளன. கீழே பட்டியலிடப்பட்டுள்ள பாய்க்கப்பல் வகைகளின் பொருளும் காலப்போக்கில் மாற்றம் அடைந்துள்ளன.
- பார்க்
- பார்க்கென்டைன்
- பைலான்டர்
- பிரிக்
- பிரிகன்டைன்
- கராவெல்
- காராக்
- கட்டமரான்
- கிளிப்பர்
- கொக்
- கோர்வேட்
- கட்டர்
- டோ
- டிங்கி
- பிரிகேட்
- மீன்பிடி சிமாக்
- புளுயிட்
- முழுப்பாயமைப்புக் கப்பல்
- கலியன்
# 1646

**1646** (**MDCXLVI**) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.
# 1646

## நிகழ்வுகள்

- ஏப்ரல் 27 - இங்கிலாந்து உள்நாட்டுப் போர்: இங்கிலாந்தின் மன்னர் முதலாம் சார்ல்சு ஆக்சுபோர்டு நகரில் இருந்து வெளியேறினார்.
- மே 5 - இங்கிலாந்து உள்நாட்டுப் போர்: இங்கிலாந்தின் முதலாம் சார்ல்சு மன்னர் தனது படையினரை இசுக்கொட்டிய இராணுவத்தினரிடம் சரணடைய வைத்தார்.
- மே 30 - எசுப்பானியாவும், நெதர்லாந்தும் தற்காலிக போர் நிறுத்தத்திற்கு உடன்பட்டன.
- சூன் 25 - இங்கிலாந்து உள்நாட்டுப் போர்: தோமசு பெயர்பாக்சுவின் புதிய மொடல் இராணுவம் ஆக்சுபோர்டு நகரைக் கைப்பற்றியது.
- அக்டோபர் 28 - அமெரிக்கப் பழங்குடியினருக்கான முதலாவது சீர்திருத்தத் திருச்சபைக் கூட்டம் மாசசூசெட்சுவில் நடைபெற்றது.
- நவம்பர் 4 - புனித விவிலியத்தை கடவுளின் செய்தியாக ஏற்றுக் கொள்ளாதஓருக்கு மரண தண்டனை விதிக்கும் சட்டமூலத்தை மாசச்சூசெட்ஸ் அறிமுகப்படுத்தியது.
- டிசம்பர் 21 - சிறுபனிக்கட்டிக் காலத்தின் ஒரு பகுதியாக உலக வெப்பநிலை வீழ்ச்சியடைய ஆரம்பித்தது.
- இலங்கையில் டச்சுக்களுக்கும், போர்த்துக்கீசர்களுக்கும் இடையே ஒரு தற்காலிக அமைதிப் போக்கு காணப்பட்டது.
- விஜயநகரப் பேரரசு வீழ்ச்சி அடைந்தது.
# 1646

## பிறப்புகள்

- சூன் 5 - எலினா கார்னரோ பிசுகோபியா, வெனீசிய மெய்யியலாளர் (இ. 1684)
- சூலை 1 - கோட்பிரீட் லைப்னிட்ஸ், செருமானிய மெய்யியலாளர், அறிவியலாளர் (இ. 1716)
# தாண்டலம் நைட்ரைடு

**தாண்டலம் நைட்ரைடு** *(Tantalum nitride)* TaN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் சில சமயங்களில் தாமிர உலோகம் அல்லது பிற கடத்தும் உலோகங்களின் அடுக்குகளுக்கு இடையில் தடை அல்லது பசை அடுக்குகள் உருவாக்கவும் மற்றும் மின்கடத்தாப்பொருள் காப்பி படலங்களான வெப்ப ஆக்சைடுகளாகவும் பயன்படுத்தப்படுகிறது.தொகுப்பு மின்சுற்றுகள் தயாரிக்கும் பொழுது சிலிக்கான் மீது சீவலகளாக இம்மென்படலங்கள் படிகின்றன. மென்படலமேற்றப்பட்ட மேற்பரப்பு தடையிகள் உருவாக்கவும் மற்றும் சில மின்னணு பயன்பாடுகளையும் இச்சேர்மம் கொண்டுள்ளது.
# வெடிக்கப்பல்

**வெடிக்கப்பல்** (Hellburner) என்பது, ஒல்லாந்தக் கலகக்காரர்களுக்கும், அப்சுபர்க்குகளுக்கும் இடையில் இடம்பெற்ற எண்பது ஆண்டுப் போரில் ஆன்ட்வெர்ப் முற்றுகையின்போது பயன்படுத்தப்பட்ட சிறப்புத் தீக்கப்பல் ஆகும். மிதக்கும் வெடிகுண்டுகளான இவை எசுப்பானிய முற்றுகையாளர்களுக்குப் பெரும் சேதத்தை விளைவித்தன. வெடிக்கப்பல்கள் தொடக்ககாலப் பேரழிவு ஆயுதங்கள் என விபரிக்கப்பட்டன.
# வெடிக்கப்பல்

## வரலாறு

### ஆன்ட்வீப் கப்பல் பாலத்துக்கு எதிரான முதல் பயன்பாடு

வெடிக்கப்பல்கள் முதலில் பெடெரிகொ கியாம்பெல்லி என்னும் இத்தாலியப் பொறியாளரால் கட்டப்பட்டன. நகரத்தைக் காப்பாற்றுவதற்காக கலகக்காரர்களை உத்தியோகப்பற்றற்ற முறையில் ஆதரித்த இங்கிலாந்தின் முதலாம் எலிசபெத் இக்கப்பல்களை உருவாக்க இப்பொறியாளரை அமர்த்தியிருந்தார். 1585 மழைக் காலத்தில், எசுப்பானிய நெதர்லாந்தின் அப்சுபர்க்குப் படைகளின் கட்டளைத் தளபதியான அலெக்சாண்டர் பர்னீசின் படைகள் ஆன்ட்வேர்ப்பை முற்றுகையிட்டன. இவர், நகரத்தின்மீது விநியோகத்தடை விதித்து மக்களைப் பட்டினி போடுவதற்காக செல்ட் ஆற்றுக்குக் குறுக்காக எண்ணூறு அடி நீளமான கப்பல் பாலம் ஒன்றை அமைத்திருந்தார். இது பெப்ரவரி 25ம் தேதி நிறைவடைந்தது. நகருக்குத் தேவையான பொருட்களை வழங்குவதற்கு கப்பல் பாலத்தைத் தகர்ப்பது அவசியமாக இருந்தது.  
கியாம்பெல்லி முதலில் மூன்று இடைத்தர அளவு கொண்ட சரக்குக் கப்பல்களான *ஒராஞ்சே*, *போஸ்ட்*, *கிடென் லீயூவ்* ஆகியவற்றை பயன்படுத்த முன்மொழிந்தார். ஆனால் இது ஏற்றுக்கொள்ளப்படாமல், இரண்டு சிறிய கப்பல்களே வழங்கப்பட்டன. எழுபது தொன்கள் எடை கொண்ட *போர்ச்சூன்*, *ஹோப்* ஆகிய இரு கப்பல்களே இவை.
# ந. முருகேசபாண்டியன்

**ந. முருகேசபாண்டியன்** (பிறப்பு: 1957) என்பவர் ஒரு தமிழ் எழுத்தாளர் ஆவார். இவர் ஏறத்தாழ 20 நூல்களை எழுதி, மூன்று நூல்களின் தொகுப்பாசிரியராக இருந்துள்ளார்.
# ந. முருகேசபாண்டியன்

## வாழ்கை குறிப்பு

முருகேசபாண்டியன் 1957 திசம்பர் 26 அன்று மதுரையில் பிறந்து, சமயநல்லூர் கிராமத்தில் வளர்ந்தார் அங்கேயே பள்ளிப்படிப்பை முடித்தார். புதுக்கோட்டை மாவட்டம் மேலச்செவல்புரி கணேசர் கலை அறிவியல் கல்லூரியில் தலைமை நூலகராகவும், நூலகவியல் தகவல் அறிவியல் துறைத் தலைவராகவும் பணியாற்றி ஓய்வுபெற்றார். நூலகம் தகவல் அறிவியல் துறையில் முனைவர் பட்டம் பெற்றுள்ள இவருடைய நெறியாள்கையின் கீழ் 24ஆய்வு மாணவர்கள் முனைவர் பட்டம் பெற்றுள்ளனர். தற்போது மதுரைக்கு அருகில் உள்ள விளாங்குடியில் வசித்துவருகிறார்.
# ந. முருகேசபாண்டியன்

## இலக்கிய வாழ்க்கை

முருகேசபாண்டியன் எழுபதுகளின் இறுதியில் வெளியான ’தேடல்’ இதழில் கவிஞராகச் சிறுபத்திரிகை உலகிற்கு அறிமுகமானார். இலக்கிய விமர்சனத் தளத்தில் இயங்கிவரும் இவர், உயிர்மை இதழில் எழுதிய *என் இலக்கிய நண்பர்கள் பத்தி,* பரவலாகக் கவனம் பெற்றது.  
இவர், இளைய தலைமுறையினருக்குப் பழந்தமிழ்ப் படைப்புகளை அறிமுகப்படுத்தும் நோக்கில் "அற்றைத் திங்கள் அவ்வெண்ணிலவில்" என்ற நூலில் 41 சங்க இலக்கிய பெண் கவிஞர்கள் தொடங்கி , காரைக்கால் அம்மையார், ஆண்டாள் வரை எல்லோருடைய பாடல்களையும் தொகுத்து எளிய உரை எழுதியிருக்கிறார். கடந்த முப்பதாண்டுகளாகக் காத்திரமான இலக்கியத் திறனாய்வுக் கட்டுரைகளைப் பல்வேறு இதழ்களில் தொடர்ந்து எழுதிக்கொண்டிருக்கின்றார். இதுவரை இருநூறுக்கும் கூடுதலான நூல்களுக்கு மதிப்புரைகள் எழுதிப் படைப்பாளர்கள் பற்றிய பேச்சுகளை உருவாக்கியுள்ளார். இலக்கியத் திறனாய்வு மட்டுமின்றி, சமகாலத் தமிழர்களின் சமூகம், அரசியல், பண்பாட்டுப் பிரச்சினைகளை விவாதிக்கும் கட்டுரைகளைச் சமூக அக்கறையுடன் எழுதுவதில் ஆர்வம் மிக்கவர். அரசியல் இல்லாமல் எதுவுமில்லை என்று அழுத்தமான நம்பிக்கையுடன் அரசியல் தளத்தில் தொடர்ந்து செயல்படுகின்றார்.  
இவர், தன்னுடைய சொந்த அனுபவங்கள்மூலம் சமயநல்லூர் என்ற ஊரின் சமூகம், பண்பாடு சார்ந்த சூழல்களையும் அவற்றை உருவாக்கிய காரணிகளையும் ’ கிராமத்து தெருக்களின் வழியே’ என்ற நூலில் பதிவாக்கியுள்ளார். ஊரின் சாட்சியாகத் தன்னை அறிந்திடும் நிலையில் கடந்த ஐம்பதாண்டு காலத்தில் நடைபெற்ற சம்பவங்களை அழுத்தமாகப் பதிவாக்கியிருப்பது, பண்பாட்டு வரலாற்றுரீதியில் தனித்துவமானது. தமிழர் வாழ்க்கை காலந்தோறும் எப்படியெல்லாம் உருமாறி வருகிறது என்று சுட்டியிருப்பது நூலின் சிறப்பம்சமாகும்.  
”எல்லாவற்றுக்கும் எல்லை உண்டு. எந்தவொரு படைப்பும் காலங்கடந்து நிலைத்திருக்கும் என்று சொல்ல முடியாது. கடந்த 40 ஆண்டுகளில் பல்வேறு லாபிகளின் மூலம் தூக்கி நிறுத்தப்பட்ட படைப்புகள், சில பத்தாண்டுகளில் கவனிப்பு இல்லாமல் போய்விடுகின்றன. காலங்கடந்த இலக்கியப் படைப்பைப் பற்றிய பிரமை எழுத்தாளர் பலரையும் ஆட்டிப் படைக்கின்றது. படைப்பாளரே இல்லாதபோது அவர் எழுதிய படைப்பு புகழோடு நிலைத்திருக்க வேண்டும் என்ற எதிர்பார்ப்பு சரியல்ல. கடவுளுக்குக்கூட அல்காலம் செல்காலம் பற்றிச் சொல்கிற புலவர் மரபில்வந்த நாம் காலத்தால் அழியாத படைப்பு என்று பெருமிதம்கொள்ள என்ன இருக்கிறது? படைப்புகள் காணாமல் போகும் காலத்தில் விமர்சனங்களும் காணாமல் போய்விடும். எதிர்காலத்தில் என்னுடைய விமர்சனப் புத்தகங்கள், இலக்கிய வரலாற்றில் வெறும் பதிவுகளாகிவிடும்” என்று அண்மையில் ’புத்தகம் பேசுது’ நேர்காணலில் இவர் குறிப்பிட்டுள்ளது, கவனத்திற்குரியது.  
2016 ஆம் ஆண்டு முதலாகச் **சான்லாக்ஸ் பன்னாட்டுத் தமிழியல் ஆய்விதழ்** என்ற காலாண்டிதழின் முதன்மை ஆசிரியராக உள்ளார்.  
தமிழ்த் திறனாய்வை நவீனக் கோட்பாடுகளின் அடிப்படையில் அணுகுகின்ற இவர் இலக்கியக் கூட்டங்களில் திறம்பட உரையாற்றுவதில் வல்லவர். புத்தக வாசிப்பின் வழியாகத் தன்னிருப்பை அடையாளம் காண்கிற இவர் மூன்று தலைமுறை எழுத்தாளர்களுடன் நெருக்கமாகப் பழகி வருகிறார்.
# ந. முருகேசபாண்டியன்

## எழுதிய நூல்கள்

#### பதிப்பாசிரியராகப்பதிப்பித்த நூல்கள்

- கலைஞர்நாடகங்கள். (இரு தொகுதிகள்). சென்னை:என்சிபிஹெச், 2025.
- ஆரியர் திவ்விய தேச யாத்திரையின் சரித்திரம். சே.ப நரசிம்மலு நாயுடு ( முதல் பதிப்பு: 1889). சென்னை: டிஸ்கவரி புக் பேலஸ் பதிப்பகம், 2018.  
;பதிப்பாசிரியராகப் பதிப்பித்த மொழிபெயர்ப்பு நூல்கள்
- பாசிசம்(2006). கெவின் பாஸ்மோர். அ.மங்கை.. (மொ-பெ). புத்தாநத்தம்: அடையாளம் பதிப்பகம்.
- ஃப்ராய்ட்(2005). அந்தனி ஸ்டோர். சி.மணி (மொ-பெ). புத்தாநத்தம்: அடையாளம் பதிப்பகம்.  *உலகமயமாக்கல்(2006). மான்ஃபிரட் பி. ஸ்டெகர். க. பூரணச்சந்திரன். (மொ-பெ). புத்தாநத்தம்: அடையாளம்பதிப்பகம்.
- பௌத்தம் (2005). தாமியென் கோவ்ன். சி.மணி (மொ-பெ). புத்தாநத்தம்: அடையாளம்பதிப்பகம்.
- வரலாறு (2005). ஜான் எச்.அர்னால்டு. பிரேம் (மொ-பெ). புத்தாநத்தம்: அடையாளம் பதிப்பகம். *பாசிசம் (2005). மைக்கேல் கேரிதர்ஸ். சி.மணி. (மொ-பெ). புத்தாநத்தம்: அடையாளம் பதிப்பகம்.
# ந. முருகேசபாண்டியன்

## விருதுகளும் கௌரவங்களும்

- ராஜபார்ட் நாடகம் 1995- ஆம் ஆண்டு புதுதில்லி, சங்கீத நாடக அகாதெமியினால் தேர்ந்தெடுக்கப்பட்டு ரூ.3000/- பரிசு பெற்றது.
- முதல் நூலான **பிரதிகளின் ஊடே பயணம்** 2003 ஆம் ஆண்டில் **சுடர் ஆய்வுப் பரிசு** பெற்றது.
- திறனாய்வுக் கட்டுரைகள் அடங்கிய **சொற்கள் ஒளிரும் உலகம் புத்தகம்** 2007-ஆம் ஆண்டின் சிறந்த விமர்சன நூலாகத் தமிழ்நாடு கலை இலக்கியப் பெருமன்றத்தினால் தேர்ந்தெடுக்கப்பட்டது.
- தொலைக்காட்சி அரசியல்''' ( உயிர் எழுத்து,2012,செப்டம்பர்) கட்டுரை,
- 2012ஆம் ஆண்டின் சிறந்த கட்டுரையாகச் சின்னக் குத்தூசி அறக்கட்டளையால் தேர்ந்தெடுக்கப்பட்டு ரூ.10,000/- பரிசு பெற்றது.
- சென்னை, டிஸ்கவரி புக் பேலஸ் நிறுவனம் 2014 ஆம் ஆண்டின் **சிறந்த விமர்சகர்** எனத் தேர்ந்தெடுத்து விருது வழங்கியது.
- **மறுவாசிப்பில் செவ்வியல்** **இலக்கியப் படைப்புகள்** நூலினை 2017 ஆம் ஆண்டின் சிறந்த கட்டுரை நூலாகத் தமிழ்நாடு கலை இலக்கியப் பெருமன்றம் தேர்ந்தெடுத்துப் பரிசு வழங்கியது.
- தமிழ்நாடு கலை இலக்கியப் பெருமன்றம், மதுரை அமைப்பு, 2019 ஆம் ஆண்டில் **திறனாய்வுச்** **செம்மல்** என்ற பட்டம் அளித்தது.
- தமிழ்நாடு முற்போக்கு கலை இலக்கிய மேடை அமைப்பு 2019 இல் **வாழ்நாள் சாதனையாளர்** விருது வழங்கியது.
- தமிழ்நாடு, புத்தகப் பதிப்பாளர் சங்கம்(பப்பாசி), 2020 ஆம் ஆண்டு, உரைநடைப் பிரிவில் **கலைஞர் பொற்கிழி** விருது வழங்கியது.
- **மறுவாசிப்பில் தமிழ் நாவல்கள்** நூலினை 2024 ஆம் ஆண்டின் சிறந்த கட்டுரை நூலாகப் புதுக்கோட்டைத் தமிழ்ச் சங்கம் தேர்ந்தெடுத்துச் **சீனு சின்னப்பா இலக்கிய விருது** வழங்கியது.
- தமிழ்நாடு இயல் இசை நாடக மன்றம், 2025 ஆம் ஆண்டில் **இயல் விருது- மகாகவி பாரதியார் விருது** வழங்கியது.
# இங்கிலாந்தின் முதலாம் சார்லசு

**முதலாம் சார்லசு** (*Charles I*, 19 நவம்பர் 1600 - 30 சனவரி 1649 இங்கிலாந்து, இசுக்கொட்லாந்து, அயர்லாந்து இராச்சியங்களின் அரசராக 1625 மார்ச் 27 முதல் 1649 இல்சனவரி 30 கோடரியால் தலை துண்டிக்கப்படும் வரை வரை பதவியில் இருந்தவர்.  
சார்ல்சு இசுக்கொட்லாந்தின் ஆறாம் ஜேம்சு மன்னரின் இரண்டாவது மகன் ஆவார். ஆனாலும், தந்தை ஜேம்சு இங்கிலாந்தின் ஆட்சியை 1603 இல் பெற்றதை அடுத்து சார்லசு இங்கிலாந்துக்கு இடம் பெயர்ந்து, மீதமுள்ள தனது வாழ்க்கையை அங்கேயே கழித்தார். 1612 இல் ஜேம்சு மன்னரின் மூத்த மகன் இளவரசர் என்றி பிரெடெரிக் இறந்ததை அடுத்து, சார்ல்சு இங்கிலாந்து, ஐயர்லாந்து, இசுக்கொட்லாந்து இராச்சியங்களுக்கு முடிக்குரிய இளவரசராக அறிவிக்கப்பட்டார். 1623 இல் சார்ல்சிற்கு எசுப்பானிய ஆப்சுபூர் இளவரசி ஒருவரைத் திருமணம் செய்து வைக்க எடுத்த முயற்சி தோல்வியில் முடிந்தது. பின்னர் இரண்டு ஆண்டுகளுக்குப் பின்னர் பிரான்சின் என்றியெட்டா மரியா என்பவரை சார்ல்சு திருமணம் புரிந்தார்.  
தந்தையின் இறப்பிற்குப் பின்னர், முதலாம் சார்லசு 1625 இல் மூன்று இராச்சியங்களுக்கும் அரசனாக முடிசூடினார். சார்லசு மன்னரின் சிறப்புரிமை அதிகாரத்தைக் கட்டுப்படுத்த இங்கிலாந்து நாடாளுமன்றம் முனைந்ததை அடுத்து சார்லசிற்கும், நாடாளுமன்றத்திற்கும் இடையில் மோதல் வெடித்தது. அரசர்களின் தெய்வீக உரிமையில் நம்பிக்கை கொண்டிருந்த சார்லசு, தனது மனசாட்சியின் படி ஆட்சி முடியும் என நினைத்தார். அரசரின் பல கொள்கைகளை நாடாளுமன்றத்தினர் எதிர்த்தனர், குறிப்பாக நாடாளுமன்ற அனுமதி இன்றி வரி வசூலித்தல், மற்றும் ஒரு கொடுமையான, கேட்பாரற்ற அரசரின் நடவடிக்கைகள் அவருக்கு எதிராகத் திரும்பின. உரோமன் கத்தோலிக்கப் பெண்ணை மணந்தமை, மற்றும் அவரது கத்தோலிக்கம் சார்பான கொள்கைகள் கரஞ்சீர்திருத்தச் சமயவாதிகள் (பியூரித்தான்கள்), மற்றும் கால்வினீஸ்து சீர்திருத்தவாதிகள் அவர் மீது அவநம்பிக்கை கொள்ள வைத்தன. ரிச்சார்டு மொன்டேகு, வில்லியம் லோட் போன்ற உயர் திருச்சபைத் தலைவர்களை அவர் ஆதரித்தாலும், முப்பதான்டுப் போரில் சீர்திருத்தவாதிகளின் சக்திகளுக்கு உதவத் தவறினார். இசுக்கொட்லாந்து திருச்சபையினர் ஆங்கிலிக்க நடைமுறைகளைப் பின்பற்ற சார்ல்சு கட்டாயப்படுத்தியமை ஆயர்களின் போருக்கு வழிவகுத்தது. இவை அனைத்தும், ஆங்கிலேய, இசுக்கொட்லாந்து நாடாளுமன்றங்களை வலுப்படுத்தவும், மற்றும் அவரது சொந்த வீழ்ச்சிக்கும் மட்டுமே உதவியது.  
1642 முதல், இங்கிலாந்து உள்நாட்டுப் போரின் போது சார்ல்சு ஆங்கிலேய, இசுக்கொட்லாந்து நாடாளுமன்றங்களின் இராணுவத்தினருடன் போரில் ஈடுபட்டார். இப்போரில் 1645 ஆம் ஆண்டில் தோல்வியடைந்ததை அடுத்து, சார்ல்சு இசுக்கொட்லாந்துப் படையினரிடன் சரணடைந்தார். அவர்கள் அவரை இங்கிலாந்து நாடாளுமன்றத்திடம் கையளித்தனர். கடத்தியவர்களின் அரசியல்சட்ட முடியாட்சிக் கோரிக்கைக்கு சார்ல்சு இணங்க மறுத்தார். 1647 நவம்பரில் சிறையில் இருந்து தப்பி வெளியேறினார். ஆனாலும், வைட்டுத் தீவில் அவர் மீண்டும் பிடிபட்டார். 1648 இறுதியில் ஆலிவர் கிராம்வெல்லின் புதிய முன்மாதிரியான இராணுவம் இங்கிலாந்தைத் தனது கட்டுப்பாட்டுக்குள் கொண்டு வந்தது. சார்ல்சு விசாரணைக்கு உட்படுத்தப்பட்டு, தேசத்துரோகக் குற்றம் சாட்டப்பட்டு 1649 சனவரி 30 கோடரியால் தலை துண்டிக்கப்பட்டார் . இங்கிலாந்தில் முடியாட்சி அகற்றப்பட்டு, பொதுநலவாய இங்கிலாந்து என்ற புதிய குடியரசு அறிவிக்கப்பட்டது. ஆனாலும், 1660 இல் முடியாட்சி மீண்டும் கொண்டு வரப்பட்டு முதலாம் சார்லசுவின் மகன் இரண்டாம் சார்லசு அரசரானார்.
# சிறு சுண்டா தீவுகள்

**சுந்தா சிறு தீவுகள்** (*Lesser Sunda Islands*) அல்லது **நூசா தெங்காரா** (*Nusa Tenggara*) ("தென்கிழக்குத் தீவுகள்") ஆத்திரேலியாவிற்கு வடக்கே கடல்சார் தென்கிழக்காசியாவில் உள்ள தீவுக் கூட்டமாகும். மேற்கிலுள்ள சுந்தா பெருந்தீவுகளுடன் இவை சுந்தா தீவுகள் எனப்படுகின்றன. இவை சாவகக் கடலில் சுந்தா கடலடிப் படுகுழி ஒட்டி கீழமிழ்ந்து உருவான *சுந்தா வளைவு* எனப்படும் எரிமலை வளைவின் அங்கமாக உள்ள தீவுகளாகும்.  
சுந்தா சிறு தீவுகளில் முதன்மையானவை மேற்கிலிருந்து கிழக்காக: பாலி, லொம்போ, சும்பாவா, புளோரெஸ், சும்பா, திமோர், அலொர் தீவுக்கூட்டம், பரத் தய்யா தீவுகள், மற்றும் தனிம்பர் தீவுகள்.
# சிறு சுண்டா தீவுகள்

## நிர்வாகம்

சுந்தா சிறு தீவுகள் பல தீவுகளை உள்ளடக்கி உள்ளது; இவற்றில் பெரும்பாலானவை இந்தோனேசியாவின் அங்கமாகும். இந்தோனேசிய மாகாணங்களான பாலி, மேற்கு நூசா தெங்காரா, கிழக்கு நூசா தெங்காரா மற்றும் மாலுக்கு இவற்றை நிர்வகிக்கின்றன.  
திமோரின் கிழக்குப் பகுதி, தனிநாடான கிழக்குத் திமோரின் அங்கமாகும்.
# சிறு சுண்டா தீவுகள்

## நிலவியல்

சுந்தா சிறு தீவுகள் நிலவியலில் இரண்டு தனித்த தீவுக்கூட்டங்களால் ஆனது. பாலி, லொம்போ, சும்பாவா, புளோரெஸ் மற்றும் வெதார் அடங்கிய வடக்குத் தீவுக்கூட்டம் எரிமலை வலயத்தில் உள்ளது. இதில் லொம்போவிலுள்ள ரிஞ்சனி எரிமலை இன்னமும் செயற்பாட்டில் உள்ளது; ஆனால் புளோரெசிலுள்ள கெலிமுத்து எரிமலை, மூன்று வண்ணமிக்க எரிமலைக்குழிகளில் உருவான ஏரிகளுடன், செயலற்று உள்ளது. வடக்குத் தீவுக்கூட்டம் சுமார் 15 மில்லியன் ஆண்டுகளுக்கு முன்னர் ஆத்திரேலிய புவித்தட்டுக்கும் ஆசியப் புவித்தட்டுக்கும் இடையேயான மோதலால் உருவானவை. வடக்குத் தீவுக்கூட்டத்தின் நிலவியலும் சூழலியலும் தெற்கு மலுக்குத் தீவுகளுடன் வரலாறு, பண்புகள், செயற்பாடுகளுடன் ஒன்றிணைந்துள்ளது; இவை ஒரே எரிமலை வளைவில் உள்ளன.  
இந்தோனேசியாவில் டச்சுக் குடியேற்ற காலம் முதல் இப்பகுதியில் பல நிலவியல் ஆய்வுகள் மேற்கொள்ளப்பட்டுள்ளன. இருப்பினும் நிலவியல் உருவாக்கமும் முன்னேற்றமும் இதுவரை முழுமையாக புரிந்து கொள்ளப்படவில்லை. இருபதாம் நூற்றாண்டின் இறுதிப் பத்தாண்டுகளில் இந்த தீவுகளின் உருவாக்கம் குறித்த நிலவியல் கோட்பாடுகள் பல பெரும் மாற்றங்களை எதிர்கொண்டுள்ளது.  
இரண்டு தட்டுப் புவிப்பொறைகளின் மோதலால் உருவான சுந்தா சிறு தீவுகள் நிலவியலில் உலகின் மிகவும் சிக்கலான, செயற்பாட்டிலுள்ள பகுதியாக விளங்குகின்றன.
# சிறு சுண்டா தீவுகள்

## சூழலியல்

சாவகம் அல்லது சுமாத்திரா போன்றன்றி சுந்தா சிறு தீவுகள் பல சிறு தீவுகளால் ஆனவை; சில தீவுகளுக்கிடையே ஆழமான கடலடிப் பள்ளங்கள் உள்ளன. தீவுகளுக்கிடையே தாவர, விலங்கின வகைகளின் நடமாட்டம் குறைந்தளவிலேயே உள்ளது. இதனால் மிக உயர்ந்தளவில் உள்ளக இனங்கள் உருவாகியுள்ளன; மிகவும் அறியப்பட்ட கொமோடோ டிராகன் இத்தகையதொன்றாகும். சுந்தா சிறு தீவுகளில் வெபர் கோட்டிற்கு கிழக்கில் ஆசிய உயிரின வகைகள் மிகுந்துள்ளன. இந்தத் தீவுகள் இந்தோனேசியாவிலேயே மிகவும் வறண்ட காலநிலையை கொண்டுள்ளது.
# போபால் - மும்பை விரைவுவண்டி

**போபால் - மும்பை விரைவுவண்டி**, இந்திய இரயில்வேயினால் இயக்கப்படுகிறது. இது மும்பையின் லோகமானிய திலக் முனையத்தில் இருந்து கிளம்பி, போபாலில் உள்ள ஹபீப்கஞ்சு வரை சென்று திரும்பும்.
# போபால் - மும்பை விரைவுவண்டி

## வழித்தடம்

- மும்பை லோகமானிய திலகர் முனையம்
- குர்லா
- டாணே
- கல்யாண் சந்திப்பு
- இகத்புரி
- புசாவள்
- காண்டுவா
- ஹர்தா
- இட்டர்சி சந்திப்பு
- ஹோஷங்காபாத்
- போபால் ஹபீப்கஞ்சு
# அல்-றக்கா

**அல்-றக்கா** ( **'), அல்லது **றக்கா**, **ரக்கா**, **அற்-றக்கா''' என்பது சிரியாவில் புறாத்து ஆற்றின் வட கரையில் அலெப்போவுக்கு கிட்டத்தட்ட கிழக்கே அமைந்துள்ள ஒரு நகராகும். இது சிரியாவிலேயே பெரிய அணைக்கட்டாகிய தப்கா அணையிலிருந்து கிழக்கே அமைந்துள்ளது. இந்நகர் பொ.கா. 796 முதல் 809 வரையான காலப் பகுதியில் கலீபா ஹாறூன் அல்-றசீதின் ஆட்சியின் போது அப்பாசிய கலீபகத்தின் தலைநகராக விளங்கியது. 2004 ஆம் ஆண்டின் உத்தியோகபூர்வக் கணக்கெடுப்பின் படி 220,488
|source 2 =
|date= 2014
}}
# அல்-றக்கா

## போக்குவரத்து

சிரிய உண்ணாட்டுப் போருக்கு முன்னர் இந்நகருக்கு சிரியத் தொடருந்துச் சேவை காணப்பட்டது.
# ஆயக்காரன்புலம் 1 ஊராட்சி

**ஆயக்காரன்புலம் 1 ஊராட்சி** (*Ayakkaranpulam 1 Gram Panchayat*), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் ஊராட்சி மன்றத் தொகுதிகளைக் கொண்டுள்ளது. இவற்றில் இருந்து ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2948 ஆகும். இவர்களில் பெண்கள் 1505 பேரும் ஆண்கள் 1443 பேரும் உள்ளனர்.
# ஆயக்காரன்புலம் 1 ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. எல்லப்பரெட்டி குத்தகை
1. கொச்சுகுத்தகை
1. பழையகரம்
1. பெரியகுத்தகை
1. வடக்கு குத்தகை
# ஆயக்காரன்புலம் 2 ஊராட்சி

**ஆயக்காரன்புலம் 2 ஊராட்சி** (*Ayakkaranpulam 2 Gram Panchayat*), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3659 ஆகும். இவர்களில் பெண்கள் 1796 பேரும் ஆண்கள் 1863 பேரும் உள்ளனர்.
# ஆயக்காரன்புலம் 2 ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. செட்டியார் குத்தகை
1. முதலியார்குத்தகை
1. பாப்புரெட்டி குத்தகை
1. தெற்கு குத்தகை
# ஆயக்காரன்புலம் 3 ஊராட்சி

**ஆயக்காரன்புலம் 3 ஊராட்சி** (*Ayakkaranpulam 3 Gram Panchayat*), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4738 ஆகும். இவர்களில் பெண்கள் 2336 பேரும் ஆண்கள் 2402 பேரும் உள்ளனர்.
# ஆயக்காரன்புலம் 3 ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கீழ்பாதி
1. மலையன் குத்தகை
1. மேலபாதி
1. நைனான் குத்தகை
1. நல்லான் குத்தகை
1. சிங்கன் குத்தகை
# ஆயக்காரன்புலம் 4 ஊராட்சி

**ஆயக்காரன்புலம் 4 ஊராட்சி** (*Ayakkaranpulam 4 Gram Panchayat*), தமிழ்நாட்டின் நாகப்பட்டினம் மாவட்டத்தில் உள்ள வேதாரண்யம் வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1916 ஆகும். இவர்களில் பெண்கள் 903 பேரும் ஆண்கள் 1013 பேரும் உள்ளனர்.
# ஆயக்காரன்புலம் 4 ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கோவில்குளம் தெற்கு
1. கோவில்குளம் வடக்கு
1. திம்மப்பனயக்கம் குத்தகை
# பெர்சப்பொலிஸ்

**பெர்சப்பொலிஸ்** (*Persepolis*; பழைய பாரசீகம்: **பார்சா** (*Pārśa*), பாரசீக மொழி: *Takht-e Jamshid* அல்லது **பார்சே** [*Pārseh*], "பாரசீகர்களின் நகர்" எனப் பொருள்படும்) என்பது அகாமனிசியப் பேரரசின் சடங்குக்குரிய தலைநகரமாக விளங்கியது. பெர்சப்பொலிஸ் ஈரானிய பார்ஸ் மாகாணத்தில் உள்ள சிராஸ் நகரிலிருந்து தூரம் வடகிழக்கில் அமைந்துள்ளது. ஆரம்ப பெர்சப்பொலிஸ் இடிபாடுகள் கி.மு. 515 ஆம் ஆண்டு காலத்துக்குரியன. இது அகாமனிசியப் பாணி கட்டடக்கலையின் முன்மாதிரியாக உள்ளது. 1979 இல் ஐக்கிய நாடுகள் கல்வி, அறிவியல், பண்பாட்டு நிறுவனம் பெர்சப்பொலிஸ் இடிபாடுகளை உலகப் பாரம்பரியக் களம் என அறிவித்தது.
# பெர்சப்பொலிஸ்

## பெயர்

பண்டைய பாரசீகர்கள் இதனைப் "பார்சா" (*Pārsa*; ) என அழைத்தனர். ஆங்கிலத்தில் "பெர்சப்பொலிஸ்" (*Persepolis*) என அழைக்கப்படும் இது கிரேக்கத்தில் வழங்கிய "பெர்செபொலிஸ்" (*Persépolis*; ) என்ற சொல்லில் இருந்து உருவானது. கிரேக்கச் சொற்களான "பெர்செ" (*Pérsēs*; ), "பொலிஸ்" (*pólis*; ) என்பவற்றின் பொருள் "பாரசீக நகர்" என்பதாகும். பிற் பழங்கால பாரசீகர்களின் நம்பிக்கையின்படி, இந்நினைவுச் சின்னம் "சம்சித்" என்னும் தொன்மவியல் பாத்திரத்தினால் கட்டப்பட்டது. ஆதலால், சஸ்சானிய காலத்திலிருந்து இப்பகுதி "தகிட் இ சம்சித்" (*Takht-e Jamshid*; என, "சம்சித்தின் அரியணை" என்ற பொருளில் அழைக்கப்படுகிறது. இதற்கு "நாற்பது தூண்கள்/மினார்கள்" என்ற பெயரும் ( உள்ளது.
# பெர்சப்பொலிஸ்

## கட்டுமானம்

தொல்பொருளியல் ஆதாரங்களின்படி பெர்சப்பொலிசின் ஆரம்ப இடிபாடுகள் கி.மு 515 ஆம் ஆண்டு காலத்துக்குரியவை. 1930 களின் ஆரம்பத்தில் பெர்சப்பொலிசில் ஆய்வு செய்த பிரான்சிய தொல்பொருளியல் ஆய்வாளர் அன்ரே, பெர்சப்பொலிசுக்கான பகுதியை சைரசு தெரிவு செய்திருந்தாலும், முதலாம் டாரியஸ் மேல் தளத்தையும், பெரிய மாளிகைகளையும் கட்டினார் என நம்புகிறார்.  
டாரியஸ் அபடனா மாளிகை, சட்ட மன்ற மண்டபம், பிரதான அரச கருவூலம், அதனுடைய சுற்றுப்பகுதி போன்றவற்றைக் கட்டுவதற்கு அவர் ஆணையிட்டார். இவை அவருடைய மகன் பெரிய செரெக்ஸ் மன்னருடைய ஆட்சிக் காலத்தில் நிறைவுற்றன. அகாமனிசியப் பேரரசு வீழ்ச்சி வரை மேல் தளக் கட்டடங்களின் கட்டுமானங்கள் தொடர்ந்து கொண்டிருந்தன.
# பெர்சப்பொலிஸ்

## புவியியல் அமைவு

பெர்சப்பொலிஸ் கூர் ஏரியுடன் கலக்கும் சிறிய புல்வார் ஏரிக்கு அண்மையில் அமைந்துள்ளது. இப்பகுதி 125,000&nbsp;சதுர மைல் மேல் தளத்தைக் கொண்டுள்ளது. இதன் ஒரு பகுதி செயற்கையாக கட்டப்பட, இன்னொரு பகுதி கிழக்கில் உள்ள "கருணை மலை" பக்கம் உள்ள மலையை வெட்டி கட்டப்பட்டுள்ளது. ஏனைய மூன்று பக்கங்கள் நிலச் சரிவுடன் பல்வேறு அளவு உயரங்களில் தொடர்ச்சுரவினால் உருவாக்கப்பட்டுள்ளது. உயரத்திலிருந்து உயர்ந்து மேற்குப் பக்கத்தில் இரட்டை படிக்கட்டு கட்டப்பட்டிருந்தது. அங்கிருந்து மேல் நோக்கி சிறிய சரிவு அமைந்திருந்தது. மேல் தள மட்டம் கட்டப்பட மண்ணும் பெரும் பாறைகளும் கொண்டு பள்ளங்கள் நிரப்பப்பட்டு உலோக பற்றுக்கருவிகளும் இணைக்கப்பட்டன.  
சுமார் கி.பி 519 இல், அகன்ற படிக்கட்டு கட்டட வேலைகள் ஆரம்பமாகின. தரையில் மேலே உயரத்தில் மேல் தளத்தின் பிரதான நுழைவுக்கு படிக்கட்டு அமைக்கப்பட ஆரம்பத் திட்டம் இருந்தது. இரட்டைப் படிக்கட்டு எனப்படும் பெர்சப்பொலிஸ் படிக்கட்டு பெருஞ்சுவரின் மேற்குப் புறத்தில் சமச்சீராகக் கட்டப்பட்டது. 111 படிகள் அகலத்தில் விரிவுடனும், உயரத்துடனும் அளவிடப்பட்டுள்ளது.
# ஹதீசா

**ஹதீசா** அல்லது **ஹதீதா** ( **', **') என்பது மேல் சாபுடன் சேருமிடத்துக்குச் சற்று முந்தி திஜ்லா ஆற்றின் கிழக்குக் கரையில் அமைந்திருந்த ஒரு வரலாற்று நகரமாகும். இந்நகரம் சாசானியர் ஆட்சியின் போதும் இசுலாமிய ஆட்சியின் தொடக்க காலத்திலும் சிறந்து விளங்கியது.
# ஹதீசா

## வரலாறு

இந்நகர் சாசானியரால் கட்டியெழுப்பப்பட்டது என்து தெளிவு. அதனாற்றான், இதன் பாரசீக மொழிப் பெயரான **புதுநகர்** ("புதிதாகத் தோற்றுவிக்கப்பட்டது" என்பது) இதன் சிரிய மொழி, அறபு மொழிப் பெயர்களுடன் ஒத்துப் போகிறது. அல்-பலாதுரியின் படி, மத்திய மெசோப்பொத்தாமியாவின் பிரூசு சாப்பூர் நகரவாசிகள் தமக்கா இவ்விடத்தில் புதிதாகக் கட்டியெழுப்பப்பட்ட நகரில் குடியேறியதுடன் இப்பெயரையும் கொண்டு வந்ததாலேயே இந்நகருக்கு இப்பெயர் ஏற்பட்டது. இந்நகர் அதியாபினி மறை மாகாணத்தினுள் கிழக்கத்தியத் திருச்சபையின் மேற்றிராணியாரின் வதிவிடமாகப் புகழ் பெற்றது. அங்கு குறிப்பிடத் தக்க எண்ணிக்கையான யூதர்களும் வசித்தனர். அவர்களில் பலர் ஆறாம் நூற்றாண்டில் ஹதீசாவின் தித்துசு மேற்றிராணியிடம் கிறித்தவத்தைத் தழுவிக் கொண்டனர்.  
அப்பாசியர் ஆட்சிக்காலத்தின் போது இந்நகர் மிக்க வளப்படுத்தவும் விரிவாக்கவும் பட்டது. நான்காம் கலீபா அல்-ஹாதி தனது இறப்புக்கு முன்னர் இதனை அப்பாசிய கலீபகத்தின் தலை நகராக்கினார். சாமர்ரா ஆட்சிக் குழப்பத்தின் போது அப்பாசியப் படைத் தளபதி மூசா இப்னு புகா இதனைத் தன் தலைமையகமாகக் கொண்டார். நகரின் சனத்தொகை பெரும்பாலும் கிழக்கத்திய திருச்சபைக்குரிய கிறித்தவர்களாகவே இருந்தனர். மார்காவின் ஆபிறகாம் போன்ற ஹதீசாவின் மேற்றிராணிமார் சிலர் கிழக்கின் கத்தோலிக்கோ பதவி வரையும் உயர்ந்தனர். மர்வின் யெசூதாது போன்ற வேறு சிலர் முக்கிய மறைநூல்களை எழுதினர்.  
13 ஆம் நூற்றாண்டில் நிகழந்த மொங்கோலிய ஆக்கிமிப்பின் பின்னர் ஹதீசாவின் முக்கியத்துவம் குறைந்ததுடன், கைவிடப்பட்டு, அழிவுற்றது.
# ஹதீசா

## மேலும் பார்க்க

- கசுக்கர்
# பியர்சன் குறியீடு

**பியர்சன் குறியீடு அல்லது பியர்சன் குறியீட்டு முறை** *(The Pearson symbol, or Pearson notation)* என்பது படிகவியலில் ஒரு படிகத்தின் அமைப்பை விவரிக்கின்ற முறையாகும். டபிள்யூ.பி. பியர்சன் இம்முறையைத் தோற்றுவித்தார் . இக்குறியீட்டில் இரண்டு எழுத்துக்களும் அவற்றைத் தொடர்ந்து ஒரு எண்ணும் கொண்ட ஒரு குறியீட்டு முறையாகும். உதாரணமாக,
வைர அமைப்பு - cF8
உரூத்தைல் அமைப்பு - tP6
இரண்டு சாய்வெழுத்துகளும் பிராவைசு அணிக்கோவையைக் குறிப்பிடுகின்றன. அடித்தட்டு எழுத்து படிக வகையையும் மேல்தட்டு எழுத்து அணிக்கோவை வகையையும் குறிப்பிடுகின்றன. ஓர் அலகு கூட்டில் உள்ள அணுக்களின் எண்ணிக்கையை எண்மதிப்பு குறிப்பிடுகிறது. ஐயுபிஏசி (2005)  
**படிக வகை**  
| m | ஒற்றைச் சரிவு |  |
| --- | --- | --- |
| o | செஞ்சாய்சதுரம் |  |
| t | நாற்கோணம் |  |
| h | அறுகோணம் மற்றும் சாய்சதுரம் |  |
| c | கனசதுரம் | } |  
**அணிக்கோவை வகை**  
| F | அனைத்து முகமையம் |  |
| --- | --- | --- |
| I | உடல் மையம் |  |
| R | சாய்சதுரம் |  |
| P | முதனிலை | } |  
முன்னதாக S என்ற எழுத்துக்குப் பதிலாக A, B மற்றும் C முதலியன பயன்படுத்தப்பட்டன. மையமாக்கலில் ஒரிணை எதிரெதிர் முகங்களை X -- அச்சு கொண்டிருந்தால் அதை A- மையம் என்றும் Y- மற்றும் Z- அச்சுகளில் சம மையம் கொண்டிருந்தால் முறையே B- மற்றும் C- மைய என்றும் குறிக்கப்பட்டன.  
14 வகையான வாய்ப்புள்ள பிராவைசு அணிக்கோவைகள் முதல் இரண்டு எழுத்துகளால் அடையாளம் காணப்படுகின்றன:
| Tமுச்சரிவு | P | *aP* |
| --- | --- | --- |
| ஒற்றைச் சரிவு | P | *mP* |
| S | *mS* |  |
| செஞ்சாய்சதுரம் | P | *oP* |
| S | *oS* |  |
| F | *oF* |  |
| I | *oI* |  |
| நாற்கோணம் | P | *tP* |
| I | *tI* |  |
| அறுகோணம் (மற்றும் முக்கோணம்) | P | *hP* |
| சாய்சதுரம் | R | *hR* |
| கனசதுரம் | P | *cP* |
| F | *cF* |  |
| I | *cI* | } |
# பியர்சன் குறியீடு

## பியர்சன் குறியீடு மற்றும் இடக்குழு

பியர்சன் குறியிடு படிக அமைப்புகளின் இடக்குழுவை தனித்துவமாக அடையாளம் காட்டவில்லை. உதாரணமாக, சோடியம் குளோரைடின் இரண்டு வகை படிக அமைப்புகளும் (இடக்குழு Fm3m) மற்றும் வைர அமைப்பு இடக்குழு Fd3m) பியர்சன் குறியீடு cF8 என்றே உள்ளது.
# மிருதன் (திரைப்படம்)

***மிருதன்*** (*Miruthan*) 2016ஆம் ஆண்டு வெளிவந்த தமிழ்த் திரைப்படமாகும். சக்தி சௌந்தர்ராஜன் இயக்கும் இப்படத்தில் ஜெயம் ரவி, லட்சுமி மேனன் ஆகியோர் முக்கிய வேடங்களில் நடித்துள்ளனர்.
# மிருதன் (திரைப்படம்)

## நடிகர்கள்

- ஜெயம் ரவி
- லட்சுமி மேனன்
# மிருதன் (திரைப்படம்)

## தயாரிப்பு

மைக்கேல் ராயப்பன் தயாரிப்பில் புதிய திரைப்படத்தில் நடிக்க இயக்குநர் சக்தி சௌந்தர்ராஜன், ஜெயம் ரவியிடம் கேட்டிருந்தார். ரவியும் இதற்கு சம்மதம் சொல்லவே 2015 மார்ச் மாதத்தில் இப்படத்தின் அறிவிப்பு வெளியானது. இக்குழுவில் லட்சுமி மேனன் கதாநாயகியாக இணைந்தார். இப்படத்தின் படப்பிடிப்பு முதற்கட்டமாக உதகையில் 30 நாட்கள் நடைபெற்றது. தொடர்ந்து சென்னையில் படப்பிடிப்பு நடைபெற்றது. அக்டோபர் 2015இல் பின்னி மில்லில் 1.5 கோடியில் தற்காலிக அரங்கம் அமைத்து அதில் படப்பிடிப்பு நடைபெற்றது.
# மிருதன் (திரைப்படம்)

## பாடல்கள்

இத்திரைப்படத்திற்கு டி. இமான் இசையமைத்துள்ளார்.
# அம்பாறை மாவட்ட பள்ளிவாசல்கள்

**அம்பாறை மாவட்டத்திலுள்ள பள்ளிவாசல்கள்** என்று இங்கே குறிப்பிடப்படுபவை, வெள்ளிக்கிழமைகளில் குத்பா (பிரசங்கம்) நடத்தப்படுகின்றவைகள் மட்டுமே. அவற்றின் வரலாறுகளை முஸ்லிம் ஊர்கள் வாரியாக விபரிக்கலாம். ஏனைய பள்ளிவாசல்கள் சிறியவையாகவும், 'தக்கியா', 'தைக்காப்பள்ளி' அல்லது 'தர்ஹா' என்ற பெயர்களிலும் அழைக்கப்படுகின்றன.
# அம்பாறை மாவட்ட பள்ளிவாசல்கள்

## மருதமுனை

;மஸ்ஜிதுன் நூர் ஜும்மா பள்ளிவாசல்  
மட்டக்களப்பு - கல்முனை பிரதான வீதியில் அமைந்துள்ள இப்பள்ளிவாசல், சுமார் 600 ஆண்டுகளுக்கு முன்னர் கிழக்கிந்தியத் தீவுகளிலிருந்து இங்கே வருகை புரிந்த அபூபக்கர் ஒலியுல்லாஹ் (பெரிய ராசாப்பா) மற்றும் அவரது மைத்துனர் முகம்மது ஹாஜி ஆகியோர்களினால் அமைக்கப்பட்டது. இப்பள்ளிவாசலின் புனர்நிர்மாணம் 1855, 1926, 1988 ஆகிய ஆண்டுகளில் செய்யப்பட்டது. இறுதியாகச் செய்யப்பட்ட புனர்நிர்மாணத்தின்போது மாடிக்கட்டடமாக அமைக்கப்பட்ட இதில் 3000 பேர் தொழுகை நடாத்தக்கூடிய இடவசதியுள்ளது.  
;மஸ்ஜிதுல் கபீர் ஜும்மா பள்ளிவாசல்  
1851, 1976 ஆகிய ஆண்டுகளில் புனர்நிர்மாணம் செய்யப்பட்ட இப்பள்ளிவாசல் அலியார் போடியார், பக்கீர்த்தம்பி மரைக்கார் ஆகியோரால் அன்பளிப்புச் செய்யப்பட்ட காணியில் அமைக்கப்பட்டுள்ளது. பள்ளிவாசலுக்குச் சொந்தமாக ஒரு சந்தைத் தொகுதியும், கடைகளும் உள்ளன. இவற்றின் மூலம் கிடைக்கும் வருமானம் பள்ளிவாசலை நிர்வாகிப்பதற்குப் பயன்படுகிறது. இதிலும் 3000 பேர் தொழுகை நடாத்தக்கூடிய இடவசதியுள்ளது.  
;மருதமுனையிலுள்ள ஏனைய பள்ளிவாசல்கள்.  
- மத்திய தைக்கா,
- பாக்கியதுஸ் ஸாலிஹாத்,
- மஸ்ஜிதுல் ஹிதாயா,
- மஸ்ஜிதுல் மக்பூலியா,
- அக்பர் ஜும்மா பள்ளிவாசல்,
- மஸ்ஜிதுல் மினன்,
- மஸ்ஜிதுல் நூறானியா,
- மஸ்ஜிதுல் ஹுதா ஆகியவையாகும்.
# அம்பாறை மாவட்ட பள்ளிவாசல்கள்

## அக்கரைப்பற்று

;அக்கரைப்பற்று ஜும்மா பள்ளிவாசல் (கருங்கொடித்தீவு பட்டினப் பள்ளிவாசல்)  
300 ஆண்டுகளுக்கு முன்னர் யெமன் நாட்டிலிருந்து வருகை தந்த இஸ்மாயில் யெமெனி அவர்களாலும், அவர்களது மகன் அப்துஸ்ஸமது மெளலானா அவர்களாலும் இப்பள்ளிவாசல் தாபிக்கப்பட்டது. 1916, 1971 ஆகிய ஆண்டுகளில் புனர்நிர்மாணம் செய்யப்பட்டு இன்று இரு மாடிகளைக் கொண்ட அழகிய பள்ளிவாசலாகக் காட்சியளிக்கின்றது.  
; அக்கரைப்பற்று பெரிய பள்ளிவாசல்  
தற்போது இரு மாடிகளைக் கொண்ட பள்ளிவாசலாகக் கட்டப்பட்டுக் கொண்டிருக்கும் இப்பள்ளிவாசலில் பீஸபில் ஒளலியா என்னும் பெரியாரின் சமாதி உள்ளது. இது 400 வருடங்கள் பழைமையானது என்று கூறப்படுகிறது.  
;அக்கரைப்பற்று புதுப்பள்ளிவாசல் (ஜும்மா பள்ளிவாசல்)  
1901 ம் வருடம் ஆதம்லெப்பை ஹாஜியார் என்பவரால் ஆரம்பிக்கப்பட்ட இப்பள்ளிவாசல் 1950, 1970, 1980, 1990 ஆகிய ஆண்டுகளில் புனருத்தானம் செய்யப்பட்டது.  
;அக்கரைப்பற்றில் உள்ள ஏனைய பள்ளிவாசல்கள்  
- மஹ்ழறதுல் காதிரிய்யா பள்ளிவாசல்
-
- நூறானிய்யா பள்ளிவாசல்
-
- பத்ர் பள்ளிவாசல்
# அம்பாறை மாவட்ட பள்ளிவாசல்கள்

## அட்டாளைச்சேனை

;அட்டாளைச்சேனை ஜும்மா பள்ளிவாசல்  
1915 ம் ஆண்டு பதுளை (பிபிலை) பிரதேசத்திலுள்ள 'கொட்டபோவ' பகுதியைச் சேர்ந்த முஸ்லிம்கள் இப்பகுதியில் குடியேறி அட்டாளை (*சேனைப்பயிர் செய்வோர் சேனையில் தங்கியிருக்க கட்டிக்கொள்ளும் பரண் போன்ற அமைப்பு*) கட்டி சேனைப்பயிர்ச்செய்கையில் ஈடுபட்டதனால் இந்த ஊருக்கு அட்டாளைச்சேனை என்ற பெயர் ஏற்பட்டது. அவர்களால் ஆரம்பிக்கப்பட்ட இப்பள்ளிவாசல் சின்னகமது முல்லைக்காரர், கோழியன் ஆராய்ச்சி, குப்பையன் பொலிஸ் விதானை ஆகியோரால் புதுப்பிக்கப்பட்டு, மெத்தைப் பள்ளிவாசல் என அழைக்கப்பட்டது. 1910, 1970 ம் ஆண்டுகளில் புதப்பிக்கப்பட்டு இன்று நவீன பள்ளிவாசலாகக் காட்சியளிக்கின்றது.  
;அட்டாளைச்சேனையிலுள்ள ஏனைய பள்ளிவாசல்கள்  
- மஸ்ஜிதுல் பலாஹ் (சின்னப்பள்ளி)
-
- மஸ்ஜிதுல் நூர்
-
- மஸ்ஜிதுல் ஜென்னாஹ்
-
- மஸ்ஜிதுல் நிழாம்
-
- மஸ்ஜிதுல் ஸலாம்
-
- மஸ்ஜிதுல் ஸரீப்
-
- மஸ்ஜிதுல் ஸறப்
-
- மஸ்ஜிதுர் றஹ்மான்
-
- மஸ்ஜிதுல் மினன்
-
- மஸ்ஜிதுல் கைறாத்
-
- முல்லைத்தீவுப் பள்ளிவாசல்
-
- பத்றுப் பள்ளிவாசல்
-
- உமர் பள்ளிவாசல்
-
- தைக்காநகர் ஜும்மா பள்ளிவாசல்
-
- கோணாவத்தை அந்நூர் ஜும்மா பள்ளிவாசல்
-
- மீனோடைக்கட்டு மஸ்ஜிதுல் ஹுதா ஜும்மா பள்ளிவாசல்
-
- கரடிக்குளம் (ஆலங்குளம்) ஜும்மா பள்ளிவாசல்
# அம்பாறை மாவட்ட பள்ளிவாசல்கள்

## இறக்காமம்

;இறக்காமம் ஜும்மா பள்ளிவாசல்  
தென்கிழக்கின் புராதன ஊர்களில் ஒன்றான இறக்காமம் கிராமத்தில் கட்டப்பட்டிருக்கும் இப்பள்ளிவாசலின் முதலாவது புனருத்தானம் 1803 ம் ஆண்டு நடைபெற்றதாகவும், அங்கு சமாதி கொண்டிருக்கும் பெரியார் 1740 ம் ஆண்டு இப்பகுதிக்கு வந்ததாகவும் அவரின் சமாதியில் குறிப்பிடப்பட்டிருக்கின்றது. காலத்துக்குக் காலம் சிறு சிறு மாற்றங்களைப் பெற்ற இது இப்பிரதேசத்திலுள்ள மிகப் பழைமை வாய்ந்த பள்ளிவாசல்களுள் ஒன்றாகக் காட்சியளிக்கின்றது.  
;இறக்காமம் கிராமத்திலுள்ள ஏனைய பள்ளிவாசல்கள்.  
- மஸ்ஜிதுல் ஜாமிஉல் அன்வார்
-
- மஸ்ஜிதுல் இக்ராம்
-
- மஸ்ஜிதுல் அக்பர்
-
- மஸ்ஜிதுல் ஸலாம்
-
- மஸ்ஜிதுல் ஹுதா
-
- நகரப் பள்ளிவாசல்
-
- நல்லதண்ணிமலை தைக்கா
-
- குடுவில் பள்ளிவாசல்
-
- 10ம் கிராமம் பள்ளிவாசல்
-
- 11ம் கிராமம் (வாங்காமம்) பள்ளிவாசல்
# அம்பாறை மாவட்ட பள்ளிவாசல்கள்

## ஒலுவில்

;ஒலுவில் ஜும்மா பள்ளிவாசல்  
18 ம் நூற்றாண்டில் கட்டப்பட்ட இப்பள்ளிவாசலில் இடையிடையே சிறுசிறு திருத்தங்கள் மேற்கொள்ளப்பட்ட போதிலும் உள்அமைப்பில் மாற்றமேதும் செய்யப்படவில்லை.  
;ஒலுவிலில் உள்ள ஏனைய பள்ளிவாசல்கள்  
- அன்சாரி தைக்கா
-
- ஜென்னத்துல் மின்னா பள்ளிவாசல் (அக்கரை)
-
# அம்பாறை மாவட்ட பள்ளிவாசல்கள்

## கல்முனைக்குடி

;கல்முனைக்குடி முகையதீன் ஜும்மா பள்ளிவாசல்  
1806 ம் ஆண்டு வைக்கோலினால் கூரை வேயப்பட்ட சிறு குடிசையாக ஆரம்பிக்கப்பட்ட இப்பள்ளிவாசல், 1859, 1933 ம் ஆண்டுகளில் புனருத்தானம் செய்யப்பட்டு 2000 பேர் தொழுகை நடாத்தக் கூடியதாகியது. இப்புனருத்தானங்கள் அக்காலத்தில் கல்முனைக்குடியில் பிரபலமாக இருந்த தச்சர் அ.நெய்னா முகம்மது ஹாஜியார் (ராசா ஓடாவியார்) அவர்களின் மேற்பார்வையிலேயே நடைபெற்றது குறிப்பிடத்தக்கது. அதன் பின்னர் 1976, 1985 ம் ஆண்டுகளில் ஆரம்பிக்கப்பட்ட புனர்நிர்மாண வேலைகள் 2015 ல் மிகச் சிறப்பாக முடிவுற்றது. மாடிக்கட்டடமாக இருக்கும் இப்பள்ளிவாசலில் தற்போது 5000 க்கு மேற்பட்டவர்கள் ஒரே நேரத்தில் தொழுகை நடாத்தக்கூடிய வசதிகள் உள்ளன.  
;கல்முனைக்குடி மஸ்ஜிதுல் முகம்மதியா ஜும்மா பள்ளிவாசல்  
குருநாகல், பரகஹதெனியாைவச் சேர்ந்த அல்ஹமீத் அல்பக்ரி என்னும் பெரியாரால் 1949 ம் ஆண்டு ஆரம்பிக்கப்பட்டது. 1951 ம் ஆண்டு வரை ஓலைக்குடிசையாக இருந்த இப்பள்ளிவாசல் 1991 ல் மாடிக் கட்டடமாக மாற்றம் பெற்றது. இங்கு குர்ஆன் பாடசாலையும் இயங்குகின்றது.  
;கல்முனைக்குடியிலுள்ள ஏனைய பள்ளிவாசல்கள்:  
- மஸ்ஜிதுன் நூறானியா
- மஸ்ஜிதுல் புர்கானிய்யா
- மஸ்ஜிதுல் ஸபூரிய்யா
- மஸ்ஜிதுல் அக்ஸா
- மஸ்ஜிதுல் பாக்கியாத்துஸ்ஸாலிஹாத்
- கல்முனைக்குடி நாகூர் ஆண்டகை தர்ஹா
- மஷ்ஹூறா தைக்கா
- முஸ்தபா ஆலிம் தைக்கா
- மஸ்ஜிதுல் பத்ரிய்யா
- மஸ்ஜிதுல் ஹுதா ஜும்மா பள்ளிவாசல் ஆகியவைகளாகும்.
# அம்பாறை மாவட்ட பள்ளிவாசல்கள்

## கல்முனை

**கல்முனை ஜும்மாப் பள்ளிவாசல்**  
இப் பள்ளிவாசல் கல்முனை நகரில் 1950 ம் ஆண்டு காத்தான்குடியைச் சேர்ந்த பிரபல வர்த்தகர் செய்யது முகம்மது மற்றும் அப்போது கல்முனை நாடாளுமன்ற உறுப்பினராக இருந்த கேட் முதலியார் எம்.எஸ்.காரியப்பர் ஆகியோரின் முயற்சியால் ஆரம்பிக்கப்பட்டது. ஆரம்பத்தில் சிறியதாக இருந்து, 1965, 1993 மற்றும் 2012 ம் ஆண்டுகளில் புனர்நிர்மாணம் செய்யப்பட்டு தற்போது மாடிக்கட்டடமாக அழகிய தோற்றத்தில் மிளிர்கிறது. இப்பள்ளிவாசலுக்குச் சொந்தமாக ஆறு கடைகள் கல்முைன நகரில் உள்ளன. இவற்றின் வருமானத்தைக் கொண்டும், நகர வர்த்தகர்களின் நன்கொடைகளைக் கொண்டும் நிர்வாகம் நடைபெறுகின்றது.  
கல்முனை நகரின் அருகாமையிலுள்ள **இஸ்லாமாபாத்** கிராமத்திலும் ஒரு ஜும்மா பள்ளிவாசல் இயங்கி வருகின்றது.
# அம்பாறை மாவட்ட பள்ளிவாசல்கள்

## சம்மாந்துறை

;சம்மாந்துறை பெரிய பள்ளிவாசல்  
18 ம் நூற்றாண்டில் ஒல்லாந்தர் ஆட்சிக்காலத்தில் வட இந்தியாவிலிருந்து பாய்க்கப்பல் மூலம் மட்டக்களப்பு வாவியினூடாக கோசப்பா, காரியப்பா ஆகிய இரண்டு பெரியார்கள் வீரமுனைக்கு அருகில் தரையிறங்கினார்கள். அவர்கள் அங்கிருந்து கொண்டே அருகாமையில் வாழ்ந்த தமிழர்கள், முஸ்லிம்கள் ஆகிய இரண்டு இனத்தாருக்கும் நல்லுபதேசங்கள் புரிந்து வந்தார்கள். அவர்களிருவரும் ஒருவர்பின் ஒருவராக மரணமடைந்ததும், அவ்விடத்திலேயே நல்லடக்கம் செய்யப்பட்டனர். காலப்போக்கில் அவ்விடம் பள்ளிவாசலாக மாற்றம் பெற்றது.  
பள்ளிவாசலின் முதலாவது புனர்நிர்மாணம் 1805 ல் இடம்பெற்றதென அறியப்படுகின்றது. பின்னர் 1935 ல் ஆரம்பித்து 1950 வரையிலும் இடம்பெற்ற புனர்நிர்மாணத்தில் கிழக்கிலங்கையின் மிக அழகான பெரிய பள்ளிவாசல் எனற பெயரைப் பெற்றது.  
;மத்தியமுகாம் (Central Camp) மஸ்ஜிதுல் கைரிய்யா ஜும்மா பள்ளிவாசல்  
1953 ம் ஆண்டு இப்பள்ளிவாசல் ஆரம்பிக்கப்பட்டது. தொடக்கத்தில் ஓலைக்குடிசையாகக் கட்டப்பட்டு 1965, 1980 ஆகிய வருடங்களில் புனருத்தானம் செய்யப்பட்டது. இங்கு குர்ஆன் பாடசாைலயும் நடைபெறுகின்றது.  
;மத்தியமுகாம் நூறானியா ஜும்மா பள்ளிவாசல்  
இப்பள்ளிவாசலும் 1953 ம் ஆண்டு ஆரம்பிக்கப்பட்டு 1970, 1977 ஆகிய ஆண்டுகளில் புனருத்தானம் செய்யப்பட்டாலும் இன்னும் கட்டிடம் பூர்த்தியாகவில்லை. இங்கும் குர்ஆன் பாடசாலை நடைபெறுகின்றது.  
;பெரியகுளம் ஜும்மா பள்ளிவாசல்  
சொறிக்கல்முைன கிராமத்திற்கு அப்பால் 8 ம் கிராமத்தில் அமைந்துள்ள இப்பள்ளிவாசல் 1954 ல் ஆரம்பிக்கப்பட்டு 1976 ல் திருத்தம் செய்யப்பட்டது.  
; சம்மாந்துறையிலுள்ள ஏனைய பள்ளிவாசல்கள்  
- முகையதீன் பள்ளிவாசல் (சின்னப்பள்ளி)
-
- மஸ்ஜிதுல் தைக்கியா (தைக்காப்பள்ளி)
-
- மஸ்ஜிதுல் உம்மாஹ்
-
- கைர் பள்ளிவாசல்
-
- மஸ்ஜிதுந் நூர்
-
- ஜலாலிய்யா பள்ளிவாசல்
-
- மஸ்ஜிதுல் ஜாரியா
-
- மஸ்ஜிதுல் மபாஸா
-
- மஸ்ஜிதுல் மனார்
-
- மஸ்ஜிதுல் ஹுதா
-
- மஸ்ஜிதுல் நஹ்ர்
-
- மஸ்ஜிதுல் ஜபல்
-
- மஸ்ஜிதுல் முஅல்லா
-
- மஸ்ஜிதுல் புஸ்றா
-
- மஸ்ஜிதுல் பத்ஹ்
-
- மஸ்ஜிதுல் ஸபூர்
-
- மஸ்ஜிதுல் பத்ர்
-
- மஸ்ஜிதுல் ஜமாலிய்யா
-
- மஸ்ஜிதுல் ஸலாம் ஜும்மா பள்ளிவாசல்
-
- ஏத்தாளைக்குளம் ஜும்மா பள்ளிவாசல்
-
- 8ம் கிராமம் மேட்டுத் தைக்கா
-
- மஸ்ஜிதுல் ரஹ்மான் ஜும்மா பள்ளிவாசல்
-
- மஸ்ஜிதுல் முகம்மதியா ஜும்மா பள்ளிவாசல்
-
- 5ம் கிராமம் ஸபூரியா ஜும்மா பள்ளிவாசல்
-
- மத்திய ஜும்மா பள்ளிவாசல்
-
# அம்பாறை மாவட்ட பள்ளிவாசல்கள்

## சாய்ந்தமருது

**சாய்ந்தமருது ஜும்மா பள்ளிவாசல்**  
கல்முனை - அக்கரைப்பற்று பிரதான வீதியில் அமைந்திருக்கும் இப்பள்ளிவாசல் 1691 ம் ஆண்டு சதக்குலெவ்வை என்பவரினால் ஆரம்பிக்கப்பட்டது என்று செப்பேடு (05 மாசி 1691) ஒன்று உறுதிப்படுத்துகிறது. தம்பிநெய்ந்தை என்பவர் பள்ளிவாசலுக்கு நெற்காணிகளை வழங்கி அதை அபிவிருத்தியடையச் செய்தார். இதன் புனர்நிர்மாணம் 1881, 1961, 1985 ஆகிய காலப்பகுதிகளில் இடம்பெற்றது. இரு மாடிகளைக் கொண்ட இந்தப் பள்ளிவாசலில் சுமார் 5000 பேர் தொழுகை நிறைவேற்ற முடியும். தற்போது இங்குள்ள இரண்டு பள்ளிவாசல்களில் ஜும்மா நடைபெற்று வருகின்றது.  
;சாய்ந்தமருதில் உள்ள ஏனைய பள்ளிவாசல்கள்  
- மஸ்ஜிதுல் பதாஹ்
-
- மஸ்ஜிதுஸ் ஸலாம்
-
- மஸ்ஜிது தகியதுல் அக்பர்
-
- மஸ்ஜிதுல் ஹுதா
-
- மஸ்ஜிதுல் தக்வா
-
- மஸ்ஜிதுல் பலாஹ்
-
- மஸ்ஜிதுல் ஸாலிஹீன்
-
- மஸ்ஜிதுன் நூர்
-
- மஸ்ஜிதுல் ஆரிபீன்
-
- மஸ்ஜிதுல் ஸபா
-
# அம்பாறை மாவட்ட பள்ளிவாசல்கள்

## நற்பிட்டிமுனை

;அல்மஸ்ஜிதுல் ஜாமிஉல் கபீர்  
அபூபக்கர் மரைக்கார் மற்றும் அவரது குடும்பத்தினராலும் 1882 ல் ஆரம்பிக்கப்பட்டதாகக் கூறப்படும் இப்பள்ளிவாசல், 1907 மற்றும் 1978 ஆண்டுகளில் கிழக்கில் வீசிய சூறாவளியினால் கடுமையாகச் சேதமுற்றது. தற்போது அதை நவீன மாடிக்கட்டடமாக மாற்ற முயற்சிகள் எடுக்கப்பட்டு இன்னும் பூரணமாக முடிக்கப்படாத நிலையில் உள்ளது.  
;நற்பிட்டிமுனையிலுள்ள ஏனைய பள்ளிவாசல்கள்  
- மஸ்ஜிதுல் ஸலாம்
- மஸ்ஜிதுல் ஹுதா